Dagda

For byen i Latvia, se Dagda (by)
Dagda (gammelirsk: In Dagda, irsk: An Daghdha) er en betydningsfull gud i den førkristne irske mytologien. Guden er en del av Tuatha Dé Danann, et mytisk, overnaturlig folk i irsk mytologi. Dagda, er fremstilt som en farsfigur, konge og druide. Koch, John T. (2006): Celtic Culture: A Historical Encyclopedia. ABC-CLIO, ISBN 978-1851094400; s. 553–554 Jones, Mary (2004): An Dagda. Jones's Celtic Encyclopedia.»Of the Conquest of Eri as Recorded by Nennius», Historia 8 (se venstre marg),The Irish Version of the Historia Britonum Nennius, Corpus of Electronic Texts Edition Han er assosiert med fruktbarhet, jordbruk, mannlighet og styrke, så vel som magi, druidisme og visdom.Ó hÓgáin, Dáithí (1991): Myth, Legend & Romance: An encyclopaedia of the Irish folk tradition. Prentice Hall Press, ISBN 978-0132759595; s. 145–147 Han kan kontrollere liv og død, været og avlingene, samt tid og årstider.

 Beskrivelse 
Han ble ofte beskrevet som en stor mann eller kjempe med et veldig skjegg og som har på seg en hettekappe. Ward, Alan (2011): The Myths of the Gods: Structures in Irish Mythology, CreateSpace Independent Publishing Platform. ISBN 978-1460984604; s. 9–10 Han eier en magisk stav, klubbe eller kølle (lorg mór eller lorg anfaid), av dobbelt vesen: den dreper med den ene enden og vekker liv med den andre. Han eier også en gryte (coire ansic) som aldri går tom, og en magisk harpe (uaithne) som kan kontrollere menns følelser og endre årstidene. En tradisjon plasserte hans bosted i Brú na Bóinne (Newgrange). Andre steder assosiert med eller oppkalt etter ham er blant annet Uisneach, Grianan av Aileach, Lough Neagh og Knock Iveagh. Det ble sagt at Dagda var ektemann eller elsker av krigsgudinnen Morrígan og elvegunninen Boann, assosiert med elven Boyne (An Bhóinn). Hans barn var blant annet Óengus, Brigit, Bodb Derg, Cermait, Aed og Midir.

 Navn 
Dagdas andre navn er blant annet Eochu eller Eochaid Ollathair («hester, store far»), og Ruad Rofhessa («den mektige / herre med stor kunnskap»). Det er indikasjoner på at Dáire var et annet navn for ham. Døds- og forfedreguden Donn kan opprinnelig ha vært en form for Dagda, Ó hÓgáin (1991), s. 165–166 og han har også likheter med den senere innhøstingsfiguren Crom Dubh.MacNeill, Máire (1962): The Festival of Lughnasa: A Study of the Survival of the Celtic Festival of the Beginning of Harvest. Oxford University Press. ISBN 978-0906426104; s. 416 Flere stammegrupper så Dagda som en stamfar og ble oppkalt etter ham, for eksempel Uí Echach og Dáirine.

Det er åpenbare likheter med den norrøne guden Odin, den galliske guden Sucellos og den romerske guden Dīs Pater, en gud for jordens fruktbarhet og mineralrikdom, men senere assosiert med dødsriket.

 Etymologi 
Det gammelirske navnet Dagda antas generelt å stamme fra urkeltiske *Dago-dēwos, som betyr «den gode guden» eller «den store guden».Mallory, James P.; Adams, Douglas Q. (1997): Encyclopedia of Indo-European Culture. Fitzroy Dearborn. ISBN 978-1884964985; s. 231Martin, Scott A. (april 2012): The Names and Epithets of the Dagda, hdl:2027.42/138966; nedlastbar som PDF, Deep Blue Docukements, University of Michigan

 Tekster på norsk 
 Fortellingene Étaíns friere og Óengus' drøm er utgitt på norsk i antologien Keltiske myter, 2006.

 Referanser 

 Eksterne lenker 
 The Dagda, World History Encyclopedia
 * The Dagda Leader of the Tuatha de Danaan, Mythical Ireland – Live Irish Myths Episode 4

Kategori:Keltisk mytologi